《孤山远眺 其一》
明代·恽格

振衣空翠里，怅望水天隈。百谷秋涛壮，千帆夕照来。

竹深山径合，云尽海门开。无限登临意，忧时赋《七哀》。

作者简介：（1633—1690）明末清初江南武进人，字寿平，又字正叔，亦称叔子，号南田，又有别号白云外史、云溪外史、东园客、草衣生、横山樵者、巢枫客。恽日初子。十五岁在福建被清大将陈锦所掳，认为义子。父在杭州访得，请灵隐寺方丈谛晖劝锦，谓此子有慧根而福薄。乃剃度为僧。不久，随父回乡。初画山水，后改画没骨花卉，自成一家，工诗，书法学唐褚遂良，诗书画人称三绝。有《瓯香馆集》。